II.2. Asentel: ulac teḥkayt i d-yewwi unallas ur as-yefki ara asentel agejdan iɣef tezzin yineḍruyen-is. Asentel deg tuget ad tafeṭ icud ɣer tmetti ideg yettidir unallas, ma yella tella lgirra ad t-naf yettmeslay-d ɣef lḥif d meḥyaf tettidir tmetti ddaw tili n umharsan, ma yella timetti-s yuɣ-itt kra n waṭṭan ad t-naf yettmeslay-d fell-as d ccama-t akk i d-yeǧǧa deg tfekkiwin n wid it-yuḍnen, s umata anallas d tmetti-s, yettaɛraḍ ad yessers afus ɣef leǧruḥ-is iwakken ad yaweḍ ɣer kra n tifrat. Akken i d-yenna Galand.P : « Asentel yesɛa azal meqqren deg lebni tasnamkant n weḍris ».